الباب الشرقى هوا واحد من أبواب مدينه دمشق عاصمه سوريا اتسمت منطقه باب شرقى لأن الباب موجود فى الجهه الشرقيه لمدينه دمشق القديمه عند التقاء الطريق المستقيم اللى ورد ذكره فى الإنجيل أو شارع باب شرقى اللى هوا امتداد لشارع سوق مدحت باشا مع شارع محمود شحاده برى أسوار مدينه دمشق القديمه و بيتكون الباب من تلات فتحات أو أقواس, قوس كبير فى النص لمرور السيارات (العربات زمان) و قوسين جانبيين. اتبنى بشكله الحالى فى عهد الإمبراطور الرومانى سيبتيموس سيفيروس, و تكمل فى عهد كركلا, ما بين القرنين التانى و التالت الميلادى على أنقاض باب الشمس اللى بناه اليونانيون, و الباب منسوب لكوكب الشمس اللى بيمثله الإله الاغريقى هيلوس, أو الإله سول عند الرومان. و كان قد مرسوم فوق رتاج الباب نقش نافر على شكل قرص الشمس. بتضم المنطقه المجاوره لباب شرقى كتير من الكنائس و الأبنيه التاريخيه و الأثريه بالاضافه لوجود المحلات التجاريه المتخصصه فى بيع التحف و الأنتيكات للسياح. من المناطق المجاوره لمنطقه باب شرقى, منطقه باب توما منطقه الأمين و منطقه الصناعه و بيمتاز السور الواصل ما بين باب شرقى و باب كيسان بالارتفاع. فيه فايلات فى تصانيف ويكيميديا كومونز عن: باب شرقى